4o6 C. PL1NII HIST. NAT. LIB. XXXVn. 



dicunt leucogaeam, et leucographiam appellant, et syno- 

 phiten, tritam lactis succo ac sapore notabilem. In edu- 

 catione nutrieibus lactis fecunditatem : infantium quo- 

 que alligata collo salivam facere dicitur , in ore autem 

 liquescere. Eamdem memoriam adimere dicunt. Mittit 

 eam et Achelous amnis. Sunt qui smaragdum albis ve- 

 nis circumligatum galactiten vocent. Gallaica argyroda- 

 manti similis est , paulo sordidior : inveniuntur autem 

 binae vel ternae. Gasidanem Medi mittunt , coloris oro- 

 bini, veluti floribus sparsam. Nascitur et in Arbelis. Haec 

 quoque gemma concipere dicitur , et intra se partum fa- 

 teri concussa, concipere autem trimestri spatio. Glosso- 

 petra linguae similis humanae no in terra nasci dicitur , 

 sed dficiente luna caelo decidere, mmorise quoque ne- 

 cessaria. Quod ne credamus, promissi quoque vanitas 

 facit: ventos enim ea comprimi narrant. Gorgonia nihil 

 aliud est , quam coralium : nominis causa , quod in du- 

 ritiam lapidis mutatur. Emollit maria. Fulminibus et ty- 

 phoni resistere adfirmant. Goniaeam eadem vanitate ini- 

 micorum pnas eficere promittunt. 



Heliotropion , hepbaestitis , hermuredian , hexecontalithos , hiern- 

 citis , ammonis cornu , hormision , hyeniae. 



LX. Heliotropium nascitur in ^thiopia, Africa,Cy- 

 pro, porracei coloris, sanguineis venis distincta. Causa 

 nominis, quoniam dejecta in vas aquae, fulgorem solis 



